钦定古今图书集成/历象汇编/庶征典/第158卷 > 《管窥辑要》 > 晋
## 钦定古今图书集成/历象汇编/庶征典/第158卷 > 《管窥辑要》 > 晋

### 惠帝元康九年许昌城有声如牛

按《晋书惠帝本纪》，不载。　按《五行志》，“元康九年三月有声若牛，出许昌城。十二月，废愍怀太子，幽于许宫。
明年，贾后遣黄门孙虑杀太子，击以药杵，声闻于外。”
是其应也。

### 孝武帝太元十五年有声如雷

按《晋书孝武帝本纪》，不载。　按《五行志》，“太元十五年
三月己酉朔，东北方有声如雷。”按刘向说，以为雷当
托于云，犹君托于臣。无云而雷，此君不恤于下，下人
将叛之象也。及帝崩而天下渐乱，孙恩、桓元交陵京
邑。